दक्षिण मुबंई के फोर्ट एरिया में शनिवार सबह एक बिल्डिंग में भयानक आग लग गई। आग इतनी भीषण थी की उसपर काबू पाने के लिए दमकल की 18 गाड़िया मौके पर पहुंचीं। इस घटना में दमकल विभाग के दो कर्मचारी भी घायल हो गए जिन्हें अस्पताल में भर्ती करवा दिया गया है। बताया जा रहा कि आग कोठारी मेंशन नाम की छह मंजिला इमारत में लगी थी। आग की वजह से बिल्डिंग का आधा हिस्सा भी ढह गया है। गनीमत रही की जिस समय आग लगी उस समय बिल्डिंग में कोई मौजूद नहीं था, पूरी बिल्डिंग खाली थी जिसके चलते कोई बड़ी जनहानि नहीं हुई।हालांकि आग लगने के पीछ क्या कारण है इस बात का अभी पता लगाया जा रहा है। अधिकारियों का कहना है कि पहले आग लेवल 3 की थी जो बाद में लेवल 4 की हो गई। आग पर काबू पाने के लिए 16 फायर इंजन, 11 टैंकर और 150 दमकल कर्मचारियों कौ तैनात किया गया। फिल्हाल आग पर काबू पा लिया गया है और स्थिति कंट्रोल है। आग लगने की वजह का अभी पता लगाया जा रहा है। बीते एक हफ्ते में दक्षिणी मुंबई में आग लगने की यह दूसरी बड़ी घटना है।इससे पहले बीते शुक्रवार को ही दक्षिण मुंबई में मौजूद आयकर विभाग के सिंधिया हाउस में भीषण आग लग गई थी। आयकर विभाग के इसी दफ्तर में नीरव मोदी जैसे कई आर्थिक अपराधियों से जुड़े कानूनी दस्तावेज रखे थे। साथ ही कर चोरी से जुड़े कई मामलों की फाइलें भी यहीं जमा थीं।